Publication: Magyar Közlöny
Issue: MK-2009-143 (Year: 2009, Number: 143)
Era: 2004-2010
Section: 1. melléklet a 130/2009. (X. 8.) FVM rendelethez
Paragraph Index: 198

b) szakmailag indokolt esetben vizsgálandó: – fenolftalein lúgosság, – tápanyag-ellátottság, – összes toxikus elemtartalom, – szerves szennyezõk vizsgálata, – kicserélõdési savanyúság (y2). A mentésre érdemes humuszos talajréteg meghatározása a helyszíni és a laboratóriumi vizsgálati eredmények alapján történik. Tartalmi követelmények: A tervnek tartalmazni kell – a talaj humuszos rétegének vastagságát cm-ben, – a mentésre érdemes humuszos rétegvastagságokat cm-ben, – a mentendõ humuszos talajanyag minõségi jellemzését, – a mentendõ humuszos talajanyag mennyiségére vonatkozó javaslatot. – a külön jogszabályban meghatározott hatósági engedély megszerzése nélkül folytatható, 1000 m2 -nél nagyobb termõföld területet más célú hasznosítása esetén a letermelendõ humuszos talaj mennyiségének, mentési és felhasználási módjának meghatározását. Mellékletként csatolni kell: alkalmas méretarányú térképvázlatot a mentendõ humuszos termõréteg vastagságok lehatárolásával. 2.4.2. Humuszgazdálkodási talajvédelmi terv tartalmi követelményei A humuszgazdálkodási feladatokat tartalmazó tervrésznek tartalmaznia kell: – a tervezett földmunkákkal érintett terület pontos kimutatását (m2), – a letermelésre kerülõ humuszos talaj mennyiségének meghatározását (m3) a talajvédelmi terv valamint a hossz- és keresztszelvény adatai alapján, – a mentett humuszos talajanyag ideiglenes tárolási területének és a tárolás módjának meghatározását, – a mentett humuszos talajanyag hasznosítási módjának meghatározását, a pontos terület (m2), terítési vastagság (cm), hasznosított mennyiség (m3) feltüntetésével, – a helyben nem hasznosítható, átruházásra kerülõ humuszos talajanyag mennyiségének meghatározását (m3). Az átmeneti deponálást köve tõen a humuszos talajanyag hasznosítása lehet többek között: – elsõsorban a beruházás területén parkosítás céljából termõréteg kialakítása, a terület helyreállítása, – a humuszos talaj hasznosítása arra alkalmas mezõgazdasági területen, – a humuszos talaj hasznosítása tereprendezéshez annak humuszos termõrétegeként, – felhasználás rekultivációra hulladéklerakók, meddõ, felhagyott bányák, közterületek stb. területén, mint felszíni humuszos termõréteg. Amennyiben a mentésre kerülõ humuszos talaj a beruházás helyszínén megfelelõ módon hasznosítható, a talaj eredeti humuszos szintjével együtt legfeljebb 100 cm vastag humuszos talajréteg alakítható ki. Ha a humuszos talaj – nem helyben, de – termõföld területen történõ hasznosítása szerepel a tervezõi célok között és azt a mentett humuszos termõréteg minõségi paraméterei lehetõvé teszik, meg kell vizsgálni a hasznosításra kijelölt mezõgazdasági területek talaját. A hasznosításra kijelölt termõföld területen eltérõ talajfoltonként kell mintát venni. A mintavétel legfeljebb 5 hektárt jellemezhet. A talajvizsgálat az alábbi paraméterekre terjedjen ki: – humusztartalom (%), – fizikai féleség (kötöttség vagy leiszapolható rész), – kémhatás pH(H2O), – összes karbonát tartalom (CaCO3%) vagy hidrolitos aciditás (y1), – vízben oldható összes sótartalom (%). Humuszos talaj terítése csak hasonló, vagy annál kedvezõtlenebb fizikai és kémiai talajtulajdonságokkal rendelkezõ termõföldterületen végezhetõ, ahol a terítés eredményeképpen a minõségi tulajdonságok változása a jelenleginél kedvezõbb állapotokat biztosít, vagy a változás nem mérhetõ. Az elterített humuszos talajanyagot az eredeti humuszos szinttel össze kell dolgozni, mûvelni, tehát a terítés maximum 25 cm vastagságban valósítható meg. Termõföld esetében a 25 cm-t meghaladó vastagságú humuszos talaj terítése mezõgazdasági célú tereprendezésnek minõsül. Ebben az esetben a 2.2. pontban leírtak szerinti mezõgazdasági célú tereprendezési talajvédelmi terv elkészítése kötelezõ. A földmunkák során mentett humuszos termõréteg nem használható fel a földmunkák során keletkezõ vagy egyéb mélyedések, bányagödrök, tájsebek stb. feltöltésére.”

Source: https://magyarkozlony.hu/hivatalos-lapok/b6d501d5bbc2797da9036a303478c68dc84711c2/dokumentumok/5e3de5775d9b08b85470e9a0cfbcf15a4ccb7373/letoltes